Visit Site
Recommended byColombia
చాహల్, వాషింగ్టన్ సుందర్ స్పిన్ ధాటికి ప్రారంభంలోనే బంగ్లా వికెట్లు కోల్పోయింది. కానీ సబ్బీర్&zwnj;, మహ్మదుల్లా (21) జోడి స్కోరు బోర్డును 100 పరుగులు దాటించారు. ఈ క్రమంలో మహ్మదుల్లా టీ20ల్లో వెయ్యి పరుగులు పూర్తి చేసుకున్నాడు. కానీ అనవసర పరుగుకు ప్రయత్నించి రనౌటయ్యాడు. ఏడో స్థానంలో బ్యాటింగ్&zwnj;కు దిగిన షకీబ్ అల్ హసన్ (9) కూడా రనౌట్&zwnj;గా వెనుదిరిగాడు.
ఇతర బ్యాట్స్&zwnj;మెన్ నుంచి సహకారం లభించనప్పటికీ.. సబ్బీర్ భారీ షాట్లతో విరుచుకుపడ్డాడు. 37 బంతుల్లోనే హాఫ్ సెంచరీ చేసిన సబ్బీర్.. 50 బంతుల్లోనే 74 పరుగులు చేసి జయదేవ్ ఉనద్కత్ బౌలింగ్&zwnj;లో బౌల్డయ్యాడు. మరుసటి బంతికే జయదేవ్ రూబెల్&zwnj;ను కూడా పెవిలియన్ చేర్చాడు. చివర్లో మెహెదీ హసన్ (7 బంతుల్లో 19) మెరుపులు మెరిపించడంతో బంగ్లాదేశ్ 166/8తో నిలిచింది.
చాహల్ మ్యాజిక్:
స్పిన్నర్లు రాణించడంతో పవర్ ప్లేలో బంగ్లా జట్టు 3 వికెట్లు కోల్పోయి 33 పరుగులు మాత్రమే చేయగలిగింది. ఇన్నింగ్స్ ఐదో ఓవర్లో చాహల్ రెండు వికెట్లు తీసి బంగ్లాను ఒత్తిడిలోకి నెట్టాడు. ఈ ఓవర్లోనే తమీమ్ ఇక్బాల్ ఇచ్చిన క్యాచ్&zwnj;ను శార్దుల్ అద్భుతంగా అందుకున్నాడు. చాహల్ నాలుగు ఓవర్లలో 18 పరుగులు మాత్రమే ఇచ్చి 3 వికెట్లు పడగొట్టాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.